**Toril Marie Øie** (født 17. juli 1960 i Oslo) er en norsk jurist og høyesterettsjustitiarius.

Utdannelse og yrke
------------------

Øie tok juridisk embetseksamen i 1986. Etter endt utdannelse begynte Øie som førstekonsulent i Justisdepartementets lovavdeling, der hun i 1988 ble fungerende lovrådgiver. Fra høsten 1988 til vinteren 1990 var Øie dommerfullmektig ved Strømmen sorenskriverembede, og hun var da i perioder konstituert som herredsdommer og sorenskriver. Hun gikk i 1990 tilbake til stillingen som lovrådgiver i Justisdepartementet og ble i 2000 avdelingsdirektør. Hun hadde fra 1994 til 2002 en bistilling ved Institutt for offentlig rett ved Det juridiske fakultet ved Universitetet i Oslo som førstelektor II.

Dommer
------

Øie ble utnevnt som høyesterettsdommer 26. mars 2004 og tiltrådte 1. august 2004. Hun ble den første dommeren i Høyesterett som ble utnevnt etter opprettelsen av Innstillingsrådet for dommere i 2002. Samme år ble Domstoladministrasjonen etablert med sete i Trondheim.

Da embetet som høyesterettsjustitiarius ble lyst ut høsten 2015 for å forberede Justitiarius Tore Scheis avgang i februar 2016, meldte ved utløpet av søknadsfristen 12. november hele åtte søkere seg. Blant søkerne var fire høyesterettsdommere: Jens Edvin A. Skoghøy, Karl Arne Utgård, Arnfinn Bårdsen og Toril Marie Øie. To andre søkere var Anders Ryssdal og Hans Petter Graver.

Prosedyren for utnevning av høyesterettsjustitiarius er ikke nærmere regulert hverken i lov eller forarbeider. Ved slik utnevnelse står regjeringen friere enn ved andre dommerutnevnelser. Regjeringen Solberg engasjerte tre rådgivere for å bistå ved utnevnelsen: assisterende departementsråd i Justis- og
beredskapsdepartementet Anne K. Herse, Advokatforeningens leder, advokat Erik Keiserud, og sorenskriver Yngve Svendsen. Rådgiverne gjennomførte intervju og leverte en skriftlig vurdering av søkerne til justisministeren, men uten å foreta noen rangering av søkerne.

Toril Marie Øie ble i statsråd 19. februar 2016 utnevnt til høyesterettsjustitiarius med tiltredelse fra 1. mars 2016. Hun er første kvinne utnevnt til denne stillingen.

Priser og hedersbevisninger
---------------------------

Øie ble i 2018 utnevnt til kommandør med stjerne av St. Olavs Orden for embetsfortjeneste.

Bibliografi
-----------

Øie har skrevet flere bøker, blant annet *Lærebok i strafferett* og *Forbrytelse og straff. Bind 1: Innføring i strafferett* med Svein Slettan og *Tvisteloven. Kommentarutgave* i to bind med Tore Schei.

* (no) Publikasjoner av Toril Marie Øie i BIBSYS

Referanser
----------

1. ↑   Store norske leksikon, Store norske leksikon-ID Toril\_Marie\_Øie[Hentet fra Wikidata]
2. 1 2   Domstoladministrasjonen, www.domstol.no, besøkt 23. mars 2020[Hentet fra Wikidata]
3. ↑   www.domstol.no, besøkt 21. juni 2023[Hentet fra Wikidata]
4. 1 2  «Justitiarius Toril Marie Øie». *Norges Høyesterett* **(norsk)**. Besøkt 5. oktober 2021.
5. ↑  «Justitiarius Toril Marie Øie». Norges Høyesterett. Arkivert fra originalen 5. august 2018. Besøkt 17. januar 2022.
6. ↑  «Toril Marie Øie, Høyesterettsdommer». Norges Høyesterett. Arkivert fra originalen 2. mars 2016. Besøkt 19. februar 2016.
7. 1 2  «Søkerliste ny justitiarius i Høyesterett». *regjeringen.no* **(norsk)**. Justis- og beredskapsdepartementet. 17. november 2015. Besøkt 9. januar 2022.
8. ↑  «Offisielt fra statsråd 19. februar 2016». *regjeringen.no* **(norsk)**. Statsministerens kontor. 19. februar 2016. Besøkt 19. februar 2016.
9. ↑  «Toril Øie ny leder for Høyesterett». *www.aftenposten.no*. 19. februar 2016. Besøkt 5. oktober 2021. «Hun blir den første kvinnelige lederen for landets øverste domstol.»
10. ↑  «Utnevnelse til St. Olavs Orden». *www.kongehuset.no* **(norsk)**. 1. oktober 2018. Besøkt 2. oktober 2018. «H.M. Kongen har utnevnt Høyesterettsjustitiarius Toril Marie Øie, Oslo til Kommandør med stjerne av Den Kongelige Norske St. Olavs Orden.»

Eksterne lenker
---------------

* (en) Toril Marie Øie – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Tore Schei** | **Høyesterettsjustitiarius**(2016–) | Etterfølger: |

| * v
* d
* r
Norges Høyesterett |
| --- |
| 
* Høyesterettsjustitiarius
* Høyesteretts ankeutvalg
* Høyesteretts hus

 |
|  | 
* Øie (justitiarius)
* Indreberg
* Webster
* Matheson
* Falkanger
* Normann
* Noer
* Bull
* Kallerud
* Bergsjø
* Ringnes
* Arntzen
* Falch
* Bergh
* Berglund
* Høgetveit Berg
* Thyness
* Steinsvik
* Sæther

 | Norges flagg |
| 
* Liste over Norges høyesterettsdommere

 |


|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** BIBSYS **·** VIAF **·** GND **·** LCCN **·** ISNI
 |